钦定古今图书集成/理学汇编/学行典/第004卷 > 朱子全书 > 《答方耕道》
## 钦定古今图书集成/理学汇编/学行典/第004卷 > 朱子全书 > 《答方耕道》

向者妄谓自立规程，正谓正衣冠，一思虑，庄整齐肃，
不慢不欺之类耳。此等虽是细微，然人有是身，内外
动息，不过是此数事，其根于秉彝，各有自然之则。若
不于此一一理会，常切操持，则虽理穷元奥，论极幽
微，于我亦有何干涉乎？《弘毅》之云，虽圣贤所示之要，
然恐其闲更须细密，方有实用功处。不然，则所谓“只
作一场话说，务高而已者，不可以不戒也。若必谓有
所见然后有所主，则程子所谓‘未有致知而不在敬’”
者，是为敬有待于见乎？见有待于敬乎？果以徒然之
敬为不足事，而必待其自然乎？